**ΔΗΜΙΟΥΡΓΙΚΗ ΕΡΓΑΣΙΑ**

**Μια δική μου πρωτότυπη ιστορία**

**Οδηγίες :**

1. Βρες άχρηστα έντυπα (εφημερίδες, περιοδικά, διαφημιστικά φυλλάδια, κλπ), εντόπισε 10 λέξεις-ουσιαστικά (π.χ. πρόσωπα, ζώα, πράγματα, συναισθήματα, έννοιες) και κόψε τες προσεκτικά μ’ ένα ψαλίδι.

2. Βάλε τες μπροστά σου και σκέψου μια σύντομη, αστεία ή τρελή ιστορία στην οποία θα χρησιμοποιήσεις τις 10 αυτές λέξεις και γράψε την σε μία κόλλα που έχεις στο σπίτι ή σε μία κόλλα από ένα πρόχειρο τετράδιο.

3. Η ιστορία σου θα πρέπει να έχει τουλάχιστον τρεις παραγράφους (αρχή-μέση-τέλος).

4. Την πρώτη φορά που θα γράψεις κάθε μια από αυτές τις λέξεις αντί να τις γράφεις με το μολύβι σου, θα τις κολλάς με γόμα στη θέση που πρέπει.

5. Θυμήσου να χρησιμοποιήσεις και ωραία επίθετα στην ιστορία αυτή.

6. Αν θέλεις μπορείς να κάνεις και μια σχετική ζωγραφιά για την ιστορία που δημιούργησες.

7. Διάβασέ την και διόρθωσε τυχόν λαθάκια σου (ορθογραφικά ή άλλα).

8. Φωτογράφισέ την και στείλε την στον προσωπικό μου λογαριασμό στο Viber.

* Θα περιμένω με πολλή ανυπομονησία να διαβάσω την ιστορία σου!
* Θα σου στείλω τα σχόλιά μου στον προσωπικό λογαριασμό του γονέα σου για να τα διαβάσεις.

***Ας ξεκινήσουμε να εργαζόμαστε για να μην αφήσουμε κανένα “κορωνοϊό” να εμποδίσει την εκπαίδευσή μας!***

**ΜΑΖΙ ΘΑ ΤΑ ΚΑΤΑΦΕΡΟΥΜΕ!**

**…ΚΑΙ ΦΥΣΙΚΑ… «ΜΕΝΟΥΜΕ ΣΠΙΤΙ» ΓΙΑ ΤΟ ΔΙΚΟ ΜΑΣ ΚΑΛΟ ΚΙ ΟΣΩΝ ΑΓΑΠΟΥΜΕ**